Էդուարդ Պետրով

Էդուարդ Պետրով (, ), ռուս հեռուստալրագրող, հեռուստահաղորդավար, համառուսաստանյան պետական հեռուստա և ռադիոհեռարձակման ընկերության տեղեկատվական ծրագրերի միավորված տնօրինության «Վեստի» տեղեկատվական հաղորդումների տնօրինության իրավական հաղորդումների թողարկման ղեկավար։ Ավելի հայտնի է դարձել, որպես «Ռոսիա-1» հեռուստաալիքի «Ճշմարտախոս դետեկտիվ» հեռուստահաղորդման հեղինակ և վարող։

Կենսագրություն 
Ծնվել է 1974 թվականի ապրիլի 16-ին Մոսկվայում։

Սովորել է Մոսկվայի պետական համալսարանի ժուռնալիստիկայի ֆակուլտետում։

ԶԼՄ-ներում աշխատանքը սկսել է որպես «Ավտորադիո» ռադիոկայանի թղթակից։ Առաջին խմբագրական առաջադրանքը Դմիտրովսկի մայրուղու վրա տեղի ունեցած միջադեպն էր, որտեղ հրդեհի էր բռնկվել տրոլեյբուսը։ Հեռուստատեսությունում իր գործունեությունը սկսել է 1993 թվականին Լև Նովոժենովի մոտ` որպես «Վրեմեչկո» հեռուստատեսային ծրագրի քրեական թղթակից (ATV-ի արտադրություն, ալիք-հեռարձակող-НТВ):

1997 թվականին սկսել է աշխատել, որպես քրեական թղթակից ՆՏՎ-ի «Այսօր» հաղորդաշարում։ 2000 թվականի գարնանից աշխատել է ՆՏՎ տեղեկատվության ծառայության թղթակից՝ «Այսօր», «Մասնագիտություն-լրագրող» և «Արդյունքներ» ծրագրերում։ Նաև աշխատել է թեժ կետերում։

2001 թվականի հունվարին, նախքան սեփականատիրոջ փոփոխությունը ՆՏՎ-ում և 2001 թվականի ապրիլի 14-ի իրադարձությունները, անցել է աշխատելու «Ռոսիա 1» (ՌՏՌ) հեռուստաալիքում։ 2001 թվականից «Ռոսիա 1» հեռուստաալիքի լրատվական ծրագրերի տնօրինության հատուկ թղթակից է, աշխատել է «Վեստի» և «Վեստի նեդելի» ծրագրերում։

2003 թվականի փետրվարից մինչև 2016 թվականի հունիսը «Ռոսիա» հեռուստաալիքի «Էդուարդ Պետրովի հետաքննությունը» ծրագրի հեղինակ և վարող է։ Այս ծրագիրը տարբերվում էր նախևառաջ նրանով, որ դրանում կատարված հանցագործությունները քննվել են քննչական խմբի աշխատանքի սխեմաներով։ 2016 թվականի հոկտեմբերից այն լույս է տեսնում «Էդուարդ Պետրովի հետաքննություն» վերնագրով նույն ալիքում, 2017 թվականի հունվարից` «Ռոսիա -24» հեռուստաալիքով։

2007 թվականից Էդուարդը ղեկավարում է օրինական հեռուստատեսային «Վեստի։ Հերթապահ մասը»։

Պարգևներ և մրցանակներ 
Ռուսաստանի անվտանգության դաշնային ծառայություն մրցանակ (անվանակարգ «Հեռուստատեսություններ և ռադիոհաղորդումներ», 2006 թվական)-«Կրկնակի գործակալ» վավերագրական ֆիլմի համար։
«ԶԼՄ-ներն ընդդեմ հանցավորության, ահաբեկչության և կոռուպցիայի» (2006) մրցույթի դափնեկիրն է, որն անցկացվել Է Դաշնության խորհրդի պաշտպանության և անվտանգության կոմիտեի, իրավական և դատական հարցերի կոմիտեի, ինչպես նաև Դաշնության խորհրդի մամուլի ծառայության աջակցությամբ։
Մոսկվայի քաղաքային դատարանի մրցանակ (2012)- որպես դատարանների գործունեությունը լուսաբանող լրատվամիջոցի լրագրող։
Բարեկամության շքանշան (12 մայիսի, 2016 թվական) - հեռուստատեսության և ռադիոյի հեռարձակման զարգացման գործում մեծ ծառայությունների, երկար տարիների բեղմնավոր գործունեության համար։

Հասարակական գործունեություն 
Նա Ռուսաստանի Դաշնության քննչական կոմիտեին կից հասարակական խորհրդի և Ռուսաստանի քրեակատարողական ծառայության դաշնային ծառայության հասարակական խորհրդի անդամ է։

Անձնական կյանք 
Ամուսնացած է։ Կինը (2001 թվականից)՝ Տատյանա Իգորևնա Պետրովան է, գիտնական Եվգենի Զաբաբախինի թոռնուհին, ՄՊՀ լրագրության ֆակուլտետի 2000 թվականի շրջանավարտ, «Վեստի։ Հերթապահ մաս» հեռուստատեսային ծրագրի հաղորդավար»։ Էդուարդի հետ ծանոթացել է, երբ եղել է «Վրեմեչկո» ծրագրի թղթակից։ Ունի Նիկիտա անունով որդի։

Ծանոթագրություններ

Արտաքին հղումներ 
 Эдуард Петров  на сайте телеканала «Россия-1»

Ռուս լրագրողներ
Մոսկվայի պետական համալսարանի շրջանավարտներ